
Ministerul Justiției
Administrația Națională a Penitenciarelor

CALENDAR SPORTIV 
Obiective generale
Activitatea sportivă, desfăşurată în Administrația Națională a Penitenciarelor și unităţile subordonate acesteia, completează pregătirea fizică a personalului care se desfăşoară în baza art. 27 din Metodologia privind organizarea şi desfăşurarea pregătirii profesionale a funcţionarilor publici din sistemul administraţiei penitenciare, aprobată prin Ordinul ministrului justiţiei nr. 2855/C/29.10.2004.
La elaborarea calendarului s-a avut în vedere necesitatea de a realiza, într-o structură unitară, cadrul organizatoric de desfăşurare a activităţilor sportive, la nivelul Administraţiei Naţionale a Penitenciarelor şi unităţilor subordonate, având următoarele obiective:

· Menţinerea şi întărirea sănătăţii personalului;

· Sporirea capacităţii de efort fizic şi psihic prelungit în vederea pregătirii personalului pentru îndeplinirea sarcinilor actuale şi de perspectivă a sistemului penitenciar;

· Dezvoltarea capacităţilor motrice şi a calităţilor psihice din sfera cognitivă, volitivă şi afectivă;

· Dezvoltarea spiritului de echipă şi a celui de competiţie, dorinţa de a obţine rezultate deosebite;

· Stimularea celor cu aptitudini fizice deosebite pentru practicarea sportului de performanţă;

· Amplificarea şi eficientizarea relaţiilor de prietenie şi colaborare între personalul din unităţile de penitenciare. Folosirea timpului liber în mod plăcut şi util;
· Selecţionarea celor mai buni sportivi din unităţile de penitenciare în vederea participării la etapele finale pe Administraţia Naţională a Penitenciarelor; 

· Alcătuirea echipelor reprezentative ale Administraţiei Naţionale a Penitenciarelor în vederea participării la competiţii interne şi internaţionale;
· Promovarea imaginii pozitive a Administraţiei Naţionale a Penitenciarelor în rândul instituţiilor publice din România şi străinătate.
În vederea realizării scopurilor propuse, conducerea Administraţiei Naţionale a Penitenciarelor și directorii de unităţi vor acţiona în aşa fel încât personalul să fie angrenat în activităţi sportive, vor conduce, organiza, îndruma şi controla această activitate, luând toate măsurile pentru a-i asigura un caracter de masă.

O atenţie deosebită se va acorda realizării acţiunilor cu caracter competiţional, concretizate sub forma activităţilor organizate de asociaţiile sportive înfiinţate la nivelul unităţilor sistemului penitenciar. 
În baza prevederilor Calendarului sportiv, elaborat de Direcţia Management Resurse Umane din cadrul Administraţiei Naţionale a Penitenciarelor, unităţile îşi vor alcătui propriile programe de activitate, care vor cuprinde:

·  participarea la acţiunile de selecţie pentru formarea echipelor reprezentative ale instituţiei;

· activităţile proprii desfăşurate la nivelul fiecărei unităţi;

· concursurile cu etape regionale/finale pe Administraţia Naţională a Penitenciarelor;

·  participarea la diferite competiţii cu caracter local, regional, naţional şi internaţional;

Toate unităţile vor transmite Serviciului Formare Profesională, până la data de 15.03.2019,  înscrierile la concursurile prevăzute de Calendarul competiţional pe anul 2019.

Probleme organizatorice
În conformitate cu Nota internă de aprobare a prezentului Calendar sportiv, aprobată de directorul general al Administraţiei Naţionale a Penitenciarelor nr.________ din__.__2018, resursele umane, materiale și financiare privind organizarea etapelor preliminare şi participarea unităţilor la campionatele sportive prevăzute să se desfăşoare la nivel regional şi naţional, se vor asigura astfel:

1. Drepturile băneşti reprezentând diurna de delegare, precum şi cheltuielile de transport şi cazare ale concurenţilor şi personalului tehnic din rândul funcţionarilor publici cu statut special se asigură de către unităţile din care aceştia fac parte, fiind consideraţi în misiune, ţinându-se cont de următoarele:

· Suportarea de către personalul delegat a contravalorii alocaţiei zilnice de hrană, asigurată de unitatea organizatoare a concursului, din diurna de delegare în numerar, primită de la unitatea de bază;

· Asigurarea alocaţiei zilnice de hrană de către unitatea organizatoare a concursului şi acordarea acesteia, personalului tehnic aprobat, în limita plafonului stabilit de actele normative în vigoare.

2. Unităţile organizatoare ale concursurilor sportive asigură cazarea, acolo unde există posibilitatea, în unităţile de cazare ale Administraţiei Naţionale a Penitenciarelor, în mod gratuit.

3. Cheltuielile pentru închirierea bazelor sportive, precum şi cele pentru plata arbitrilor se vor asigura din fondurile bugetare alocate unităţii organizatoare şi vor fi asimilate prestărilor de servicii efectuate de terţi. Directorii unităţilor penitenciare vor depune diligenţele necesare punerii la dispoziţie, în mod gratuit, a bazelor sportive, în baza relaţiilor de colaborare interinstituţionale în conformitate cu normele legale în vigoare.

4. Sumele băneşti necesare pentru achiziţionarea de cupe, medalii, diplome, plachete şi materiale sportive vor fi asigurate din fondurile bugetare ale unităţilor organizatoare. Va fi încurajată implicarea organizaţiilor sindicale şi a asociaţiilor sportive în astfel de activităţi, în conformitate cu normele legale în vigoare.

Respectarea regulamentelor

1. Respectarea prevederilor regulamentelor campionatelor din Calendarul sportiv şi desfăşurarea competiţiilor în spiritul responsabilităţii, ordini şi fair-play-ului în toate întrecerile sportive.

2. La etapele cuprinse în calendarul sportiv pot participa reprezentanţi din toate categoriile de personal salariat (în activitate), apţi din punct de vedere medical.

3. Respectarea termenului de înscriere la etapele regionale şi finale este obligatorie. Unităţile vor trimite la unităţile organizatoare, cu cel puţin 5 zile înaintea începerii concursului, tabelul nominal cu participanţii pe probe şi categorii (Anexa nr.1). În situaţia în care intervin modificări privind participanţii (înlocuirea participantului), acestea vor fi aduse la cunoştinţă, în cadrul şedinţei tehnice. După expirarea termenului prevăzut mai sus nu se mai admite completarea echipei cu alţi participanţi (numărul total al participanţilor), respectiv probe (înscrierea la probe unde nu a desemnat participant).
4. În cazul sporturilor colective (atletism, fotbal, volei), la etapele finale şi regionale ale campionatelor, conducerea unităţii va desemna un conducător de echipă care va răspunde de comportamentul componenţilor echipei în concurs şi în afara acestuia.

5.  Înaintea deplasării la etapele finale şi regionale, concurenţii vor fi instruiţi asupra modului de comportare şi li se vor aduce la cunoştinţă prevederile Regulamentului de concurs;
6. Unităţile organizatoare ale fazelor preliminare/regionale au obligaţia de a informa Administraţia Naţională a Penitenciarelor asupra desfăşurării concursului, (unităţi participante, numărul participanţilor, rezultatele întrecerilor, probleme de organizare şi disciplinare, eventual copii după foile de arbitraj), propuneri şi de a anunţa unitatea organizatoare a fazei preliminare următoare/finale de rezultatele întrecerii (echipa învingătoare / participantul calificat);
7. Administraţia Naţională a Penitenciarelor, prin Serviciul Formare Profesională, va desemna, din cadrul birourilor resurse umane și formare profesională, persoanele care: 
· vor coordona activităţile sportive prevăzute în Calendarul pe anul 2019 (subcomisar de penitenciare Iulian GAVRILOVICI);

· vor organiza, prezida etapele finale ale concursurilor (Depinde de tipul concursului);

· vor analiza problemele de organizare şi de natură disciplinară apărute cu ocazia desfăşurării competiţiilor şi vor face propuneri pentru remedierea deficienţelor (membri ai Serviciului Formare Profesională din Administrația Națională a Penitenciarelor);
· vor alcătui echipele reprezentative ale Administraţiei Naţionale a Penitenciarelor la competiţii cu caracter naţional şi internaţional.
Reguli generale privind desfăşurarea competiţiilor
· Validarea înscrierilor la concurs se face în cadrul şedinţelor tehnice, pe baza tabelelor nominale aprobate de directorul unităţii, concurenţii având obligatoriu viza medicală, conform modelului prevăzut în Anexa nr.1 şi a tabelului cu regulile specifice de sănătate şi securitate în muncă, semnat de fiecare participant.

· Participanţii vor avea asupra lor, în mod obligatoriu, următoarele: legitimaţia (adeverinţă) de serviciu, ordinul de serviciu, bani pentru cazare şi servitul mesei, echipament adecvat competiţiei la care participă;
· Validarea concurenţilor se face de comisia tehnică constituită pentru organizarea şi desfăşurarea competiţiei;

· Contestaţiile se depun în timpul şedinţelor tehnice şi la maximum 30 de minute după terminarea probei sau a jocului;
· Unităţile organizatoare ale finalelor vor putea înscrie o echipă (concurent) direct în faza finală a concursului şi în situaţia în care nu au trecut de fazele preliminare/regionale ale concursurilor, însă este obligatorie participarea la fazele preliminare;
· Prezentarea în localităţile care găzduiesc etapele finale şi regionale se face la data şi ora comunicate, în scris, de unitatea organizatoare. Neprezentarea la şedinţa tehnică a conducătorului delegaţiei/participantului atrage după sine descalificarea din concurs;
· Toţi concurenţii/ toate echipele în mod obligatoriu, vor participa la festivităţile de deschidere şi de premiere, ţinuta fiind cea sportivă;
· Concomitent cu activităţile competiţionale, o atenţie deosebită se va acorda realizării acţiunilor de recreere şi agrement pentru personalul de penitenciare;
· Toate activităţile prevăzute de prezentul Calendar sportiv se vor desfăşura în limitele respectului pentru valorile umane, corectitudinii şi coeziunii între participanţi.

Premii
La etapele finale se acordă câştigătorilor titlul de „Campion al Administraţiei Naţionale a Penitenciarelor” la proba respectivă (individual şi pe echipe) şi vor fi acordate premii constând în: diplome, medalii, cupe, premii în bani sau obiecte, alte premii ţinând cont de reglementările legale în vigoare și de fondurile existente alocate în acest sens.

TABEL NOMINAL

cuprinzând participanţii la etapa finală/regională a Campionatului de …………… al Administraţiei Naţionale a Penitenciarelor

(locul şi data desfăşurării)

	Nr. crt.
	Gradul profesional, numele şi prenumele
	Unitatea
	Numărul legitimaţiei de serviciu/
	Proba
	Viza medicală
	C.I.- Date de naştere, CNP
	Observaţii

	
	
	
	
	
	
	
	


                                                                                  Î N T O C M I T






                   Ofiţer formare profesională, 







             Grad, Nume, Prenume 

                             A V I Z A T

Şef birou resurse umane şi formarea profesională

                    Grad, Nume, Prenume

PLANIFICAREA, ORGANIZAREA ŞI DESFĂŞURAREA COMPETIŢIILOR INTERNE ÎN CADRUL ADMINISTRAŢIEI NAŢIONALE A PENITENCIARELOR

	Nr. crt.
	Denumirea concursului
	Etapele şi perioadele de desfăşurare
	Locul de desfăşurare
	Organizatori
	Participanţi

	1
	Campionatul de atletism
	Etapa regională până la data: 03.06.2019
	Unitatea stabilită la nivel regional
	Unitatea stabilită la nivel regional
	Personal:

masculin/feminin

	
	
	Finala pe ANP

04-05.07.2019
	SNPAP Tg. Ocna
	DMRU;

SNPAP Tg. Ocna
	Personal:

masculin/feminin

	2
	Campionatul de şah
	Etapa regională până la data: 12.04.2019
	Unitatea stabilită la nivel regional
	Unitatea stabilită la nivel regional
	Personal:

masculin/feminin

	
	
	Finala pe ANP

09-10.05.2019
	Unitatea desemnată
	DMRU;

---------
	Personal:

masculin/feminin

	3
	Campionatul de fotbal
	Etapa turului preliminar (eliminatoriu) până la data:28.05.2019
	La unitatea desemnată în: „Precizări….”
	Unitatea desemnată în: „Precizări….”
	Personal:

masculin/feminin



	
	
	Turul 1 (eliminatoriu) până la data: 11.06.2019
	La unitatea desemnată în: „Precizări….”
	Unitatea desemnată în: „Precizări….”
	Personal:

masculin/feminin

	
	
	Turul 2 (eliminatoriu) până la data: 16.07.2019
	La unitatea desemnată în: „Precizări….”
	Unitatea desemnată în: „Precizări….”
	Personal:

masculin/feminin

	
	
	Turul 3 (campionat echipe calificate) până la data: 20.08.2019
	La unitatea desemnată în: „Precizări….”
	Unitatea desemnată în: „Precizări….”
	Personal:

masculin/feminin

	
	
	Finala pe ANP

10-11.09.2019
	Unitatea desemnată
	DMRU;

---------
	Personal:

masculin/feminin

	4
	Campionatul de cros
	Etapa regională până la data: 14.04.2019
	Etapa pe unitate
	Fiecare unitate unde există persoane interesate
	Personal:

masculin/feminin

	
	
	Finala pe ANP

30.04.2019
	Unitatea desemnată
	DMRU;

---------
	Personal:

masculin/feminin

	5
	Campionatul de tir
	Etapa regională până la data: 30.07.2019
	Unitatea stabilită la nivel regional
	Unitatea stabilită la nivel regional
	Personal:

masculin/feminin

	
	
	Finala pe ANP

01 - 03.08.2019
	Unitatea desemnată
	DMRU;

---------
	Personal:

masculin/feminin


Organizarea unităţilor de penitenciare pe regiuni în vederea desfăşurării etapelor regionale la: atletism, tenis de câmp, tenis de masă, şah, tir, biliard, ciclism, orientare, triatlon de forță
	- BUCUREŞTI ILFOV- 

Bucureşti Rahova, Bucureşti Jilava, Spital Rahova, Spital Jilava, Giurgiu

	- SUD VEST OLTENIA-

Craiova, Târgu Jiu, Turnu Severin, Centrul de detenţie Craiova, Pelendava

	- NORD VEST- 

Gherla, Oradea, Bistriţa, Baia Mare, Satu Mare, Spital Dej

	-VEST-

Timișoara, Arad, Deva, Centrul educativ Buziaş

	- NORD EST- 

Iaşi, Botoşani, Bacău, Vaslui, S.N.P.A.P. Târgu Ocna,  Centrul educativ Târgu Ocna, Spital Târgu Ocna, Focşani

	- SUD EST- 

Poarta Albă, Spital Poarta Albă, Tulcea, Galaţi, Brăila,  Slobozia, Centrul de detenţie Tichileşti

	-SUD MUNTENIA-

Mărgineni, Ploieşti, Târgşor, Colibaşi,Spital Colibaşi, Găeşti

	- CENTRU-

Aiud, Codlea, Centrul de detenţie Târgu Mureş, Miercurea Ciuc


REGULAMENTUL DE ORGANIZARE ŞI DESFĂŞURARE A COMPETIŢIILOR SPORTIVE

1. Campionatul de atletism

Fiecare unitate din cadrul Administraţiei Naţionale participă cu câte un concurent la fiecare probă  (100 m plat, 400 m plat, semifond-1500 m plat bărbaţi,  1000 m plat – femei,  săritura în lungime cu elan, aruncarea grenadei defensive-700 g) şi 4 concurenţi la ştafetă (4X400 m plat – bărbaţi) şi 4X100 m plat – femei). Concursul se desfăşoară la toate probele la categoriile bărbaţi şi femei. Fiecare echipă va avea în componenţă maxim 10 concurenţi, un concurent având posibilitatea să participe la maxim 2 probe individuale+ştafetă.

La etapa finală participă echipa câştigătoare din fiecare zonă şi câştigătorii (locul I) probelor individuale.

Competiţia sportivă se desfăşoară pe pista de atletism, amenajată corespunzător.

Startul se va da din picioare. Se va pleca în grup de la linia de plecare la comanda „pleacă”. Concurenţii vor fi aşezaţi în linie, pe un rând sau două, după posibilităţi. La sosire concurenţii vor primi bilete cu numere, în funcţie de poziţia ocupată la sosire.

Aruncarea grenadei de mână la distanţă.

Concurenţii vor arunca grenada cu elan sau de pe loc, într-un culoar lat de 15 m şi lung de aproximativ 80-100 m. Acesta va fi marcat pe lungime din cinci în cinci metri de la distanţa de 20 m.

Săritura cu elan – se va executa la groapa cu nisip. Pe pista de alergare pentru elan, aproape de groapă, se va monta un prag din scândură groasă, la distanţa de 1 m de groapă. Pentru validarea săriturii, concurentul nu trebuie să depăşească pragul.

La probele de săritură în lungime şi aruncarea grenadei defensive, fiecare concurent are dreptul la 3 sărituri/aruncări, după care primii opt concurenţi beneficiază de încă 3 încercări.

Clasamentul se întocmeşte individual  şi pe echipe la probele de concurs. Clasamentul se va face în funcţie de numărul de puncte acumulate pe probă, astfel:

	Loc ocupat
	1
	2
	3
	4
	5
	6
	7
	8
	9
	10
	11

	Punctaj obţinut
	10
	9
	8
	7
	6
	5
	4
	3
	2
	1
	0


În caz de egalitate câştigă lotul cu cele mai multe locuri unu, dacă egalitatea persistă câştigă echipa care a obţinut locul I la proba de ştafetă (4X400 m plat –bărbaţi şi 4X100 m plat femei).

Înainte de competiţie, jucătorii vor fi legitimaţi, conform tabelului de înscriere, cu această ocazie verificându-se vizita medicală (parafa şi semnătura medicului de unitate. Legitimarea se va face asupra cărţii de identitate şi legitimaţiei de serviciu.
2. Campionatul de şah

Campionatul se va organiza şi desfăşura în baza prevederilor Regulamentului de şah.

Etapa regională se organizează cu participarea a câte un concurent din fiecare unitate, după ce, în prealabil, s-a disputata pe unitate competiţia de şah, în sistem turneu. La etapa finală pe Administraţia Naţională a Penitenciarelor, participă câte un concurent din fiecare zonă care s-a situat pe primul loc, un reprezentant din partea unităţii organizatoare (care nu mai participă la etapa regională) şi câştigătorul ediţiei precedente.

În etapele regionale şi cea finală, concursul se organizează în sistem turneu – fiecare cu fiecare.

Timpul de joc afectat unui jucător într-o partidă de şah este de 60 minute, astfel:

· în primele 40 de minute, jucătorul efectuează minim 40 de mutări. În caz contrar, pierde partida pentru depăşirea timpului de gândire;

· următoarele 20 de minute se joacă după regula activizării până la expirarea timpului;

· fiecare jucător are obligaţia să-şi noteze mutările efectuate în fiecare partidă.

Clasamentul individual se stabileşte prin însumarea punctelor acumulate de jucători, după desfăşurarea rundelor.

În caz de egalitate, departajarea se face aplicându-se coeficienţii „scor progresiv” şi „scor regresiv” (totalul cumulului de puncte), primul criteriu fiind însă victoria directă dacă jucătorii s-au întâlnit. Dacă egalitatea persistă, departajarea se va face prin acordarea punctelor obţinute de către ceilalţi adversari.

Înainte de competiţie, jucătorii vor fi legitimaţi, conform tabelului de înscriere, cu această ocazie verificându-se vizita medicală (parafa şi semnătura medicului de unitate. Legitimarea se va face asupra cărţii de identitate şi legitimaţiei de serviciu.

3. Campionatul de fotbal.

Competiţia se adresează categoriei de personal din sistemul administraţiei penitenciare – masculin indiferent de vârstă. 

Numărul jucătorilor înscrişi pe foaia de arbitraj este de 18 (11 titulari şi 7 rezerve).

Pe timpul partidei se pot efectua 5 schimbări.

Identificarea jucătorilor se va face înaintea jocurilor pe baza legitimaţiilor de serviciu, trecându-se în foaia de arbitraj numărul acestora.

 Legitimaţiile de serviciu vor fi prezentate împreună cu tabelul nominal cu lotul de jucători, având viza medicului de unitate (semnătura şi parafa) care să ateste dreptul de joc din punct de vedere medical.

Personalul de la unele unităţi, care din cauza numărului redus de personal, nu pot înfiinţa echipă de fotbal proprie, pot participa, în mod opţional, ca membru jucător într-o echipă sportivă constituită într-una din unităţile Administraţiei Naţionale a Penitenciarelor din regiune, cu drept de joc în echipa de fotbal a unităţii respective.

Echipamentul jucătorilor este format din tricou cu număr pe spate, şort, jambiere, ghete şi protecţii pentru tibii. În cazul în care echipele au echipamentul de aceeaşi culoare, echipa vizitatoare va schimba echipamentul.

Jocul are durata de două reprize a câte 30 de minute cu pauză de 15 minute între cele două reprize.

Jocurile care se dispută în sistem eliminatoriu (semifinale şi finale) se prelungesc în caz de egalitate cu două reprize a câte 10 minute fiecare cu o pauză de 5 minute între ele.

Dacă egalitatea se menţine şi după terminarea prelungirilor se vor executa câte 5 lovituri de la 11 metri de fiecare echipă.

Normele de disciplină se aplică jucătorilor şi delegaţilor echipei.

Sancţiunile disciplinare se aplică în conformitate cu prevederile regulamentului de organizare a activităţii fotbalistice a Federaţiei Române de Fotbal. Începând cu etapa regională se procedează la evidenţa cartonaşelor galbene şi roşii, de către Serviciul Formare Profesională din cadrul Direcţiei Management Resurse Umane.

Abaterile disciplinare se sancţionează astfel:

· 2 cartonaşe galbene acumulate de un jucător= pierderea dreptului de joc la etapa următoare;

· un cartonaş roşu  acumulat de jucător= pierderea dreptului de joc la următoarea etapă (în funcţie de gravitatea  abaterii şeful Direcţiei Management Resurse Umane împreună cu directorul unităţii organizatoare pot stabili numărul de etape pentru care jucătorul va fi suspendat)

Unitatea organizatoare va asigura condiţiile necesare desfăşurării meciurilor (teren, asistenţă medicală – obligatoriu ambulanţă echipată corespunzător).

La etapa finală se califică echipa declarată câştigătoare la etapa regională, echipa unităţii organizatoare şi echipa declarată câştigătoare la etapa precedentă.

La etapa finală nominalizarea brigăzilor de arbitri va fi făcută de către Direcţia Management Resurse Umane.

Echipa clasată pe primul loc primeşte cupa, care este transmisibilă şi cupa de câştigătoare a locului I. Echipa care reuşeşte să câştige de trei ori consecutiv sau alternativ campionatul, intră definitiv în posesia cupei şi va avea obligaţia de a pune în joc o nouă cupă.
4. Campionatul de cros
Competiţia se adresează tuturor categoriilor de personal, are două etape  și constă în parcurgerea, în alergare, pe teren variat, a unei distanțe de 3 km., pe un traseu dinainte stabilit.
Fiecare unitate penitenciară în care există persoane doritoare, pentru etapa pe unități și Administrația Națională a Penitenciarelor pentru etapa finală va asigura condiţiile necesare desfăşurării probei în bune condiții.

La etapa finală, fiecare unitate poate participa cu un maxim de 2 concurenți, respectiv persoanele care au terminat pe locul 1 și 2 etapa pe unitate.

În cazul în care o persoană nu poate participa la etapa finală, va fi calificată cea care a obținut locul 3 în etapa pe unitate.
5.  Campionatul de tir

Competiţia se adresează tuturor categoriilor de personal și constă în parcurgerea următoarelor probe:

- proba de pistol;

- proba de pistol mitralieră.


1. Proba de pistol (Glock 9 mm, Carpați 7,65 mm – în funcție de tipul pistolului aflat în dotare):

Poziția de start: „pentru luptă, în picioare”, nerezemat, mâinile nu ating echipamentul (arma, încărcătorul de rezervă). Arma este încărcată administrativ și se află în portpistol. Alegerea portpistolului rămâne la latitudinea concurentului, acesta putând fi de șold sau de picior.

Conținutul probei: tragerea a 12 gloanțe / 20 secunde, maxim 6 cartușe în încărcător, semnal sonor de începere și încetare a focului.

Ținta: ținta piept cu cercuri nr. 2, dispusă la distanța de 20 m.

Penalizări: 

- fiecare foc tras după semnalul sonor de expirare a timpului alocat se penalizează cu 5 puncte primul foc, 10 puncte al doilea foc, 15 puncte al treilea foc, șamd.;

- se scade, consecutiv, cea mai bună lovitură, pentru fiecare foc tras în afara siluetei marcate a țintei.

Departajare: se va face în funcție de punctajul total acumulat de fiecare concurent. În caz de egalitate se va proceda astfel:

- concurentul penalizat va pierde în favoarea concurentului fără penalizări;

- concurenții fără penalizări se vor departaja prin executarea a 3 focuri / 5 secunde pe același tip de țintă dispusă la 25 m. 


2. Proba de pistol mitralieră (AKM 7,62 mm indiferent de model):
Poziția de start: „pentru luptă, în picioare”, nerezemat, țeava armei îndreptată 45 de grade către sol. Arma este încărcată administrativ.

Conținutul probei:

Manșa întâi: tragerea a 10 gloanțe / 16 secunde, regim „foc cu foc”, semnal sonor de începere și încetare a focului. Din poziția de start, concurentul trece în poziția „pentru luptă, în genunchi” și execută focul din această poziție.

Ținta: ținta mare cu cercuri nr. 5, dispusă la distanța de 100 m.

Manșa a doua: tragerea a 10 gloanțe / 16 secunde, regim „foc cu foc”, semnal sonor de începere și încetare a focului. Concurentul execută focul din poziția de start, respectiv „pentru luptă, în picioare”.

Ținta: ținta mare cu cercuri nr. 5, dispusă la distanța de 50 m.

Penalizări: 

- fiecare foc tras după semnalul sonor de expirare a timpului alocat se penalizează cu 5 puncte primul foc, 10 puncte al doilea foc, 15 puncte al treilea foc, șamd.;

Departajare: se va face în funcție de punctajul total acumulat de fiecare concurent. În caz de egalitate se va proceda astfel:

- concurentul penalizat va pierde în favoarea concurentului fără penalizări;

- concurenții fără penalizări se vor departaja prin executarea a 3 focuri / 5 secunde pe același tip de țintă dispusă la 75 m, regim „foc cu foc”, „pentru luptă, în picioare”.


Ambele probe se susțin de către toți componenții echipelor participante, indiferent de etapă.


Clasamentul pe echipe se stabileşte prin însumarea punctelor acumulate de fiecare concurent din cadrul echipei, după desfăşurarea ambelor probe.


La etapa națională participă echipa câștigătoare de la etapa regională.


Modul de desfășurare al tragerilor se subscrie regulilor stabilite în Ordinul ministrului justiției nr. 2657/C/2016 pentru aprobarea Instrucțiunilor privind organizarea și executarea ședințelor de tragere cu armamentul din dotarea personalului de penitenciare.


Etapa regională:


Fiecare unitate din regiune se va prezenta la competiție cu câte o echipă formată din trei concurenți (agenți/ofițeri). Din componența lotului poate face parte și un concurent de sex feminin (agent/ofițer), în funcție de posibilități.


Fiecare component al echipei se va prezenta la sediul unității coordonatoare/organizatoare cu armament individual (pistol, pistol-mitralieră) ale căror caracteristici (categorie, tip, calibru, serii) vor fi consemnate în tabelul nominal cu participanţii pe probe şi categorii, respectiv în ordinul de serviciu. 


Muniția necesară pentru executarea tragerilor va fi asigurată de către unitatea din care fac parte componenții echipei, în acest sens întocmindu-se un Ordin de tragere aprobat de directorul unității (două exemplare). Acest document se întocmește conform regulilor stabilite în Ordinul ministrului justiției nr. 2657/C/2016 pentru aprobarea Instrucțiunilor privind organizarea și executarea ședințelor de tragere cu armamentul din dotarea personalului de penitenciare. Transportul armamentului și muniției până la sediul unității coordonatoare/organizatoare se va face în condițiile stabilite de ordinul menționat anterior.


Unitatea coordonatoare/organizatoare:

- va aloca muniție pentru concurenții din echipa proprie și pentru eventualele manșe de departajare din cadrul ambelor probe;

- va întocmi un ordin de tragere care va cuprinde toți participanții, toate categoriile de armament și muniție și va obține aprobările necesare pentru utilizarea poligonului de tragere, în funcție de apartenența și subordonarea poligonului de tragere;

- primește, prin intermediul șefului punctului de aprovizionare cu muniție, pe bază de proces verbal, muniția de la celelalte unități;

- asigură personalul de serviciu în poligon, baza materială necesară și deplasarea tuturor efectivelor, armamentului și muniției către poligon.


Justificarea muniției trase se va face de către fiecare unitate în parte în baza Ordinului de tragere propriu, a unei copii a Ordinului de tragere centralizator și al unui exemplar al procesului verbal de predare-primire a muniției către unitatea coordonatoare/organizatoare. Fiecare echipă se îngrijește de recuperarea tuburilor trase.


Muniția neconsumată se va retrage în depozit conform regulilor stabilite.


Pentru evidența rezultatelor, se întocmesc borderouri pentru fiecare probă, în parte, și centralizatoare. 


Echipa de arbitraj este formată din doi membri, dintre care cel puțin unul este ofițer. Aceștia se numesc de către directorul unității cu rol de coordonare regională, din cadrul personalului din zona geografică respectivă, cu consultarea celorlalți directori de unități.


Etapa națională:


Fiecare regiune geografică se va prezenta la competiție cu câte o echipă formată din trei concurenți (agenți/ofițeri), respectiv echipa câștigătoare la nivel regional. 


Fiecare component al echipei se va prezenta la sediul unității organizatoare cu armament individual (pistol, pistol-mitralieră) ale căror caracteristici (categorie, tip, calibru, serii) vor fi consemnate în tabelul nominal cu participanţii pe probe şi categorii, respectiv în ordinul de serviciu. Armamentul va fi predat, la sosirea în unitatea organizatoare, șefului de schimb, conform regulilor în vigoare, urmând a fi păstrat în rastele special amenajate, în magazia de serviciu sau depozit, după caz. 


Muniția necesară pentru executarea tragerilor va fi asigurată de către unitatea din care fac parte componenții echipei, în acest sens întocmindu-se un Ordin de tragere aprobat de directorul unității (două exemplare). Acest document se întocmește conform regulilor stabilite în Ordinul ministrului justiției nr. 2657/C/2016 pentru aprobarea Instrucțiunilor privind organizarea și executarea ședințelor de tragere cu armamentul din dotarea personalului de penitenciare. Transportul armamentului și muniției până la sediul unității organizatoare se va face în condițiile stabilite de ordinul menționat anterior.


Muniția va fi predată, la sosirea în unitatea organizatoare, șefului de schimb, pe bază de proces verbal, urmând a fi păstrată în condiții de siguranță, în magazia de serviciu sau depozit, după caz.  


Unitatea organizatoare:

- va aloca muniție pentru concurenții din echipa proprie, după caz, și pentru eventualele manșe de departajare din cadrul ambelor probe;

- va întocmi un ordin de tragere care va cuprinde toți participanții, toate categoriile de armament și muniție și va obține aprobările necesare pentru utilizarea poligonului de tragere, în funcție de apartenența și subordonarea poligonului de tragere;

- primește, prin intermediul șefului de schimb, pe bază de proces verbal, muniția de la celelalte unități. În zilele de concurs, muniția se predă către șeful punctului de aprovizionare cu muniție, pe bază de proces verbal ;

- asigură personalul de serviciu în poligon, baza materială necesară și deplasarea tuturor efectivelor, armamentului și muniției către poligon.


Justificarea muniției trase se va face de către fiecare unitate în parte în baza Ordinului de tragere propriu, a unei copii a Ordinului de tragere centralizator și al unui exemplar al procesului verbal de predare-primire a muniției către unitatea organizatoare.


Muniția neconsumată se va retrage în depozit conform regulilor stabilite.
Pentru evidența rezultatelor, se întocmesc borderouri pentru fiecare probă, în parte, și centralizatoare. 


Echipa de arbitraj este formată din patru membri, dintre care cel puțin doi sunt ofițeri. Aceștia se numesc de către directorul DMRU din cadrul Administrației Naționale a Penitenciarelor.

Ținuta concurenților este ținuta de serviciu, cu bocanci, pentru personalul operativ și administrativ, respectiv ținuta de camuflaj urban, cu bocanci, pentru personalul din Grupele Operative. Portul vestei multifuncționale rămâne la alegerea concurenților.


Portul căștilor antifonice și a ochelarilor de protecție balistică rămâne, de asemenea, la latitudinea concurenților. 

Înainte de competiţie, jucătorii vor fi legitimaţi, conform tabelului de înscriere, cu această ocazie verificându-se vizita medicală (parafa şi semnătura medicului de unitate). Legitimarea se va face asupra cărţii de identitate şi legitimaţiei de serviciu.
A P R O B


Grad, Nume, Prenume


Director Penitenciar








ANEXA nr. 1


Exemplar nr.___


Nr. ___/______/___/__.__.____








Str. Maria Ghiculeasa nr. 47, sector 2 , Bucureşti,România

www.anp.gov.ro
Str. Maria Ghiculeasa nr. 47, sector 2 , Bucureşti,România

www.anp.gov.ro


